                                                                                PATVIRTINTA

Kėdainių lopšelio-darželio „Vyturėlis“

    direktoriaus

2023 m. gegužės 22 d. įsakymu V-57

**KĖDAINIŲ LOPŠELIO-DARŽELIO „VYTURĖLIS“**

**PSICHOLOGO PAREIGYBĖS APRAŠYMAS**

**I SKYRIUS**

**BENDROSIOS NUOSTATOS**

1. Kėdainių lopšelio-darželio „Vyturėlis“ (toliau – Įstaiga) psichologo pareigybė, kodas 263403, yra priskiriama pareigybių, kurioms būtinas ne žemesnis kaip aukštasis universitetinis išsilavinimas, grupei.

2. Pareigybės lygis: A1.

3. Pareigybės paskirtis: įvertinti ir padėti spręsti ugdytinių psichologines, asmenybės ir ugdymosi problemas bendradarbiaudamas su ugdytinio tėvais (globėjais, rūpintojais) ir pedagogais.

4. Psichologas pavaldus direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Šias pareigas einantis darbuotojas turi atitikti šiuos specialiuosius kvalifikacinius reikalavimus:

5.1. turėti aukštąjį išsilavinimą ir psichologo kvalifikaciją (specialybę) ir ne žemesnį nei psichologijos magistro kvalifikacinį laipsnį ar jam prilyginamą kvalifikaciją (ne mažiau nei 240 kreditų apimties nuosekliųjų universitetinių psichologijos krypties studijų);

5.2. gebėti teikti psichologinę pagalbą įvairių psichologinių problemų bei specialiųjų ugdymosi poreikių turintiems ugdytiniams;

5.3. gebėti inicijuoti ir dalyvauti įgyvendinant darželio bendruomenei aktualias psichologinių problemų prevencijos priemones;

5.4. gebėti bendradarbiauti su pedagogais, specialiuoju pedagogu, logopedu, socialiniu pedagogu, kitais specialistais ir ugdytinių tėvais (globėjais, rūpintojais) bei dirbti su jais komandoje, sprendžiant ugdytinio problemas;

5.5. gebėti naudotis informacinėmis technologijomis;

5.6. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu;

5.7. mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus.

**IIISKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Psichologas dirba pagal patvirtintą darbo grafiką. Psichologas privalo skirti pusę savo darbo laiko tiesioginiams ryšiams su psichologinės pagalbos gavėjais, likusiu darbo laiku tvarkyti ugdytinių įvertinimų duomenis, dokumentus, rengti rekomendacijas, prevencines programas, ruoštis konsultacijoms, paskaitoms, tobulinti profesinę kvalifikaciją. Šių darbų atlikimo vietą derina su darželio administracija.

7. Psichologo funkcijos:

7.1. įvertinti ugdytinio galias ir sunkumus, raidos ypatumus, psichologines, asmenybės ir ugdymosi problemas;

7.2. bendradarbiauti su pedagogais, specialiuoju pedagogu, logopedu, socialiniu pedagogu ir kitais su ugdytiniais dirbančiais specialistais, numatant ugdymo tikslų ir uždavinių pasiekimo būdus, dalyvauti Vaiko gerovės komisijos veikloje;

7.3. konsultuoti psichologinių, asmenybės ir ugdymosi problemų turinčius ugdytinius, jų tėvus (globėjus, rūpintojus) šių problemų sprendimo klausimais;

7.4. rengti individualias rekomendacijas ugdytinio psichologinėms, asmenybės ir ugdymosi problemoms spręsti;

7.5. inicijuoti, rengti ir įgyvendinti psichologinių problemų prevencijos programas, padedančias išvengti psichologinių, asmenybės ir ugdymo problemų bei veiksmingiau ugdyti psichologinių, asmenybės ir ugdymo problemų turinčius ugdytinius;

7.6. dalyvauti formuojant teigiamą darželio bendruomenės požiūrį į psichologinių, asmenybės ir ugdymo problemų turinčius ugdytinius bei jų ugdymą kartu su bendraamžiais;

7.7. šviesti darželio bendruomenę vaiko raidos psichologijos, pedagoginės ir socialinės psichologijos klausimais;

7.8. rinkti ir kaupti informaciją, reikalingą konsultuojamų ugdytinių problemoms spręsti, bendradarbiaujant su darželio bendruomene, esant būtinybei – su kitomis institucijomis (Vaiko teisių apsaugos tarnybomis, psichikos sveikatos centrais, policija ir kt.) bei atlikti ugdytinių veiklos ir elgesio pedagoginės veiklos metu stebėseną;

7.9. teikti informaciją apie ugdytinius, turinčius psichologinių, asmenybės ir ugdymo problemų, suinteresuotiems asmenims ar institucijoms, susijusioms su šių ugdytinių ugdymu, gavus tėvų (globėjų, rūpintojų) sutikimą;

7.10. atlikti aktualius darželyje psichologinius tyrimus atsižvelgiant į darželio bendruomenės poreikius;

7.11. tvarkyti ir pildyti savo darbo dokumentus;

7.12. derinti su darželio direktoriumi bei pedagogų taryba metinės veiklos prioritetus ir pagal juos rengti savo veiklos programą mokslo metams;

71.13. inicijuoti ir/ar dalyvauti bendrose įstaigos renginiuose: posėdžiuose, pasitarimuose, įstaigos ikimokyklinio ugdymo programos ir metinio veiklos plano rengime, projektų kūrime, audito vykdyme ir kitose veiklose;

7.14. tobulinti kvalifikaciją ir nustatyta tvarka atestuotis;

7.15. dalyvauti atliekant lopšelio-darželio veiklos įsivertinimą.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

8. Psichologas turi teisę:

8.1. pasirinkti veiklos metodus ir formas;

8.2. kelti kvalifikaciją, pagal pareigoms nustatytus kvalifikacinius reikalavimus ir per tą laiką gauti įstatymų ir kitų teisės aktų nustatytą darbo užmokestį, atestuotis švietimo ir mokslo ministro nustatyta tvarka;

8.3. teisės aktų nustatyta tvarka stažuotis kitose institucijose;

8.4. gauti informaciją apie valstybės ir regiono švietimo naujoves;

82.5. gauti informacinę, konsultacinę, metodinę pagalbą iš socialinių, specialiųjų pedagogų, logopedų, sveikatos priežiūros specialistų, administracijos;

8.6. pagal kompetenciją konsultuoti tėvus, įstaigos pedagogus, kitus su ikimokyklinio amžiaus vaikų ugdymu susijusius asmenis ar institucijų atstovus;

8.7. teikti siūlymus administracijai dėl ugdymo proceso ir įstaigos veiklos tobulinimo;

8.8. į atostogas, darbo užmokestį ir kitas pedagoginiams darbuotojams teisės aktų nustatytas garantijas;

8.9. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti darbo saugą ir higienos reikalavimus atitinkančią ir tinkamai aprūpintą darbo vietą;

8.10. dalyvauti įstaigos savivaldoje ir/ar burtis į visuomenines ir profesines organizacijas, savišvietos kultūrines grupes, dalykines ir metodines sekcijas, būrelius ar susivienijimus;

8.11. naudotis Švietimo ir kitų įstatymų numatytomis teisėmis.

**V SKYRIUS**

**VAIKŲ SAUGUMO UŽTIKRINIMAS**

9. Psichologas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2. primena ugdytiniui, kuris tyčiojasi, smurtauja ar yra įtariamas tyčiojimusi, vaikų elgesio taisykles;

9.3. raštu informuoja patyrusio patyčias, smurtą ugdytinio grupės pedagogą apie įtariamas ar įvykusias patyčias;

9.4. esant grėsmei vaiko sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar darželio darbuotojus, direktorių) ir/ar institucijas (pvz., policiją, greitąją pagalbą ir kt.).

10.Psichologas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę vaikui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar darželio darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio ugdytinio grupės pedagogą apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**VI SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

11. Psichologas atsako:

11.1. už vaikų saugumą ir gyvybę užsiėmimų metu, neformaliojo ugdymo bei lopšelio-darželio organizuojamų renginių ir išvykų metu;

11.2. už vaikų apsaugą nuo patyčių, patyčių prevenciją, ir auklėjimo priemonių taikymą, pastebėjus patyčias;

11.3. už lopšelio-darželio nuostatų ir kokybišką psichologo pareigybės vykdymą;

11.4.už konfidencialumo principo laikymąsi, neviešinti informacijos susijusios su asmens duomenimis, su kuria susipažino vykdydamas savo pareigas;

11.5. už materialinių vertybių, paskirtų naudotis, apsaugą.

12. Už padarytą turtinę žalą ar neturtinę žalą privaloma atlyginti kaip to reikalauja galiojantys Lietuvos Respublikos teisės aktai.

13. Už pareigų nevykdymą, netinkamą jų vykdymą ar neetišką elgesį atsako Lietuvos Respublikos įstatymų numatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_

(data)